
 9.3.2017
 BG
 Официален вестник на Европейския съюз
 L 63/20
 РЕГЛАМЕНТ ЗА ИЗПЪЛНЕНИЕ (ЕС) 2017/404 НА СЪВЕТА
 от 7 март 2017 година
 за прилагане на член 11, параграф 4 от Регламент (ЕС) No 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграф 4 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 1 август 2011 г. Съветът прие Регламент (ЕС) No 753/2011.
 (2)
 На 12 януари 2017 г. комитетът към Съвета за сигурност на ООН, създаден съгласно точка 30 от Резолюция 1988 (2011) на Съвета за сигурност на ООН, актуализира информацията, отнасяща се до лицата и образуванията, подлежащи на ограничителни мерки.
 (3)
 На 16 февруари 2017 г. комитетът към Съвета за сигурност на ООН премахна едно лице от списъка с лица, групи, предприятия и образувания, подлежащи на ограничителни мерки.
 (4)
 Приложение I към Регламент (ЕС) No 753/2011 следва да бъде съответно заменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 753/2011 се заменя, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 март 2017 година.
 За Съвета
 Председател
 L. GRECH
 (1) ОВ L 199, 2.8.2011 г., стр. 1.
 ПРИЛОЖЕНИЕ
 А. Лица, свързани с талибаните
 (1) Abdul Baqi Basir Awal Shah (известен още като Abdul Baqi).
 Звание: a) мевлеви, б) молла. Основания за включване: а) губернатор на провинциите Khost и Paktika при талибанския режим; б) заместник-министър на информацията и културата при талибанския режим; в) консулски отдел, Министерство на външните работи при талибанския режим. Дата на раждане: между 1960 г. и 1962 г. (приблизително). Място на раждане: a) град Jalalabad, провинция Nangarhar, Афганистан; б) област Shinwar, провинция Nangarhar, Афганистан. Гражданство: афганистанско. Дата на посочване от ООН:23.2.2001 г.
 Друга информация: а) счита се, че се намира в граничния район между Афганистан и Пакистан; б) член на талибаните, отговорен за провинция Nangarhar към 2008 г. Преразглеждането съгласно Резолюция 1822 (2008) на Съвета за сигурност приключи на 1 юни 2010 г. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/1493921
 Допълнителни сведения от описателното обобщение на основанията за включване в списъка, предоставено от Комитета по санкциите:
 Abdul Baqi първоначално изпълнява функциите на губернатор на провинциите Khost и Paktika при талибанския режим. Впоследствие е назначен за заместник-министър на информацията и културата. Освен това изпълнява функции и в консулския отдел към Министерството на външните работи при талибанския режим.
 През 2003 г. Abdul Baqi участва в антиправителствена